cyanic-selkie/wikianc huggingface dataset:
Impulsforstyrrelse
Sykelig spillelidenskap (spillegalskap), tvangsmessig ildspåsettelse (pyromani), ukontrollerbar trang til å stjele (kleptomani) eller uimotståelig trang til å nappe ut hår (trikotillomani) er handlingsmønster som viser impulsforstyrrelse. Pasienten opplever en periode med sterk økning av indre spenning og en følelse av lettelse når handlingen utføres. Forstyrrelser i seksuelle objektvalg vist ved tvangsmessig og ukontrollerbar gjentagelse av bestemte seksuelle handlinger for å oppnå seksuell tilfredsstillelse er en form for impulsforstyrrelse.
Behandling
Behandlingen kan være basert på bedre tanke- og handlingskontroll ved atferdsterapi. Medikamenter som nyere antidepressiva (SSRI) kan ha god effekt. I noen tilfelle kan også psykodynamisk psykoterapi vise seg å være nyttig.
Viken (fylke)
Viken er et norsk fylke på Østlandet som ble etablert 1. januar 2020, og er planlagt oppløst fra 1. januar 2024. Fylket består av de tidligere fylkene Akershus (i grensene fra 1948), Buskerud og Østfold, i tillegg til kommunene Jevnaker og Lunner, og tidligere Svelvik som ble overført til Viken ved opprettelsen av fylket.
Etter Stortingsvalget 2021 fikk partiene som ønsket oppløsning av Viken flertall i Stortinget. Den 23. februar 2022 vedtok fylkestinget i Viken å sende søknad om oppløsning av fylket, samt å sette i gang en prosess med gjenopprettelse av de tre fylkene Akershus, Buskerud og Østfold. Stortinget vedtok å oppløse Viken 14. og 17. juni 2022, og vedtaket ble sanksjonert i Statsråd 22. juni 2022.
Viken fylke grenser til Innlandet i nord, Vestfold og Telemark i sør, Vestland i vest og Sverige i øst, samt at det har en indre grense til Oslo.
Viken har tatt navnet etter det historiske området Viken, som siden senmiddelalderen betegner deler av Bohuslän i vest-Sverige. Viken fylke utgjør ikke noe tradisjonelt geografisk område eller landskap i Norge, men hele fylket ligger innenfor det langt større historiske Akershus len og Akershus stiftamt, som bestod til 1918 og som i stor grad tilsvarte Østlandet. Viken fylke omfatter ikke Oslo, som helt siden middelalderen har vært administrasjonssenter i Akershus. 1,2 millioner mennesker, som tilsvarer 23% av Norges befolkning, bor i fylket. Fylkeskommunen har hovedsete i Oslo i Akershus fylkeskommunes tidligere lokaler.
Navn og historisk bakgrunn
Fylket tar navnet sitt fra den historiske regionen Viken. I vikingtiden omfattet Viken begge sidene av Oslofjorden og store deler av det moderne Oslo og Akershus, men sent i middelalderen ble Viken innsnevret til nordre Båhuslen, og i Sverige har navnet beholdt denne betydningen til moderne tid. Kong Sverre delte området i Ranrike i nord og Elfsysla i sør, og ved lensinndelingen ble de kalt Viken len og Båhus len, som så i 1532 ble slått sammen til Båhuslen. Fogderiene i Viken len var Norderviken og Sønderviken.
I Norge gikk navnet Viken ut av bruk etter at Bohuslän ble svensk, men kysten ble av sjøfolk lenge kalt «Viksiden». Under andre verdenskrig ble navnet gjenopplivet av Nasjonal Samling, som betegnet Vestfold og Buskerud som Vest-Viken og Akershus (herunder det meste av dagens Oslo) og Østfold som Aust-Viken. I kontrast til hva distriktsnavnet Viken omfattet etter senmiddelalderen, ble begrepet forsøkt knyttet til geografiske forhold i vikingtiden. I 2000-årene ble navnet Viken igjen tatt i bruk som en løs, neologistisk betegnelse på varierende deler av det sentrale Østlandsområdet i Norge, særlig om Osloregionen og Vestfold. Navnet ble brukt i flere offentlige og private virksomhetsnavn som knyttet det til litt forskjellige regioner: Viken Skog (primært Oslo, Vestfold, Buskerud, Østfold og små deler av Oppland og Telemark), Viken Fiber (Oslo, Vestfold, Buskerud, Østfold og Grenland), Viken Filmsenter, Vestviken kollektivtrafikk (Vestfold, Buskerud og Telemark), og helseforetaket Vestre Viken (Buskerud og deler av Akershus).
Nesten hele Viken fylke ligger utenfor den historiske regionen Viken, slik området ble definert fra senmiddelalderen. En del av det nye fylket ligger innenfor den historiske regionen Viken, som den ble definert i vikingtiden. Områdene som lå i vikingtidens Viken, men ikke i det nye Viken fylke, er Bohuslän, Oslo, Vestfold og deler av Akershus. På den annen side omfatter det nye fylket store områder som lå utenfor vikingtidens Viken, særlig det meste av Buskerud, men også de indre delene av Akershus.
Navnevalget vakte motstand fra flere hold, blant annet fra Noregs Mållag. Språkrådet innvendte at skrivemåten Viken er lovstridig og anbefalte heller den historiske formen Vika dersom dette navnet først skulle tas i bruk på fylket. Andre innvendinger gikk på at navnet var lite passende for hele fylket, som også vil omfatte daler og fjellbygder med stor avstand til Oslofjorden, og at fylket i liten grad sammenfaller med det historiske Vika. Tidligere direktør for Oslo Bymuseum Lars Roede betegnet Viken fylke som «et usannsynlig misfoster på tvers av geografi og historie», som «minner om manipulerte valgdistrikter i USA» og som det er stor motstand mot i de berørte regionene. Roede kritiserte navnet for å være «amatørmessig». Blant dem som har uttrykt støtte til navnet er Finn-Erik Vinje. Vestfold fylke ønsket også å kalle det sammenslåtte Vestfold og Telemark for «Vest-Viken», men Telemark protesterte mot navnet både fordi det ble skapt av Nasjonal Samling og fordi det betegnet områder som i sin helhet lå utenfor Telemark; i media ble «Vest-Viken» omtalt som et «nazinavn».
Jamaica under Sommer-OL 1996
Jamaica under Sommer-OL 1996. Førtiseks sportsutøvere fra Jamaica deltok i fem sporter, friidrett, boksing, bordtennis, seiling og svømming under Sommer-OL 1996 i Atlanta. Jamaica kom på 39.-plass på medaljestatistikken med en gull, tre sølv- og to bronsemedaljer. Friidrettsutøveren Juliet Cuthbert var Jamaicas flaggbærer under åpningsseremonien.
Viken (fylke)
Sammenslåingen i 2020
I 2016 stemte Akershus fylkesting med stort flertall mot en sammenslåing med Buskerud og Østfold; fylkestinget var særlig kritisk til at Akershus ble forsøkt slått sammen med en annen region enn Akershus' administrasjonssenter og mest sentrale by Oslo, som fylkestinget så det som mest naturlig å samarbeide med; i debatten ble det vist til at hele Akershus ligger i Osloregionen, at nesten 60 % av befolkningen i Akershus bor i byområdet Oslo og at Oslo har vært hovedstad i Akershus siden middelalderen; Oslo lå opprinnelig i Akershus og de to moderne fylkene har en rekke samarbeidsordninger for å kompensere for oppsplittingen av byområdet på to fylker. I 2016 stemte også Østfold fylkesting med stort flertall mot sammenslåingen, med den begrunnelsen at regionen ble for stor og usammenhengende.
8. juni 2017 vedtok Stortinget en tvangssammenslåing av fylkene Akershus, Buskerud og Østfold. Buskerud fylkesting hadde i 2016 vedtatt å støtte en sammenslåing under visse forutsetninger, herunder at den skjedde frivillig, men 22. juni 2017 vedtok Buskerud at «grunnlaget for å støtte etableringen av Viken-regionen [ikke] lenger [er] til stede» og at «Buskerud fylkesting anker beslutningen om tvangsammenslåingen av Buskerud, Østfold og Akershus».
Partiene som stemte mot Viken i både Akershus og Østfold var Ap, Frp, MDG, Sp og SV. Viken ble av politikerne fra de berørte fylkene i stor grad omtalt som en «udemokratisk konstruksjon». En meningsmåling utført av InFact for Lokalsamfunnsforeningen i 2019 viste at Viken hadde støtte fra rundt 20 % av befolkningen i de berørte fylkene, mens 22 % stiller seg nøytrale og 57 var imot. Det var flertall mot Viken blant alle partienes velgere, unntatt Venstrevelgere som utgjorde 3 % i meningsmålingen.
Som følge av stortingsvedtaket om tvangssammenslåing fattet fylkestingene i de tre fylkeskommunene i november og desember 2017 vedtak om navn, styreform og andre forhold som gjaldt sammenslåingen, slik de var blitt pålagt, herunder at fylkeshovedstaden skulle ligge vest i Akershus. Dette ble senere omgjort av det nye politiske flertallet etter valget i 2019, som kunngjorde intensjonen om å arbeide for å nedlegge Viken og ikke sette i gang bygging av nytt fylkeshus i påvente av stortingsvalget i 2021.
Avvikling 1. januar 2024
Det politiske flertallet i Viken etter fylkestingsvalget i 2019, bestående av Arbeiderpartiet, Senterpartiet, Miljøpartiet De Grønne og SV, la frem sin styringsplattform 1. oktober 2019. Styringsplattformen for Viken slår fast at «Viken er en lite hensiktsmessig konstruksjon. Stortinget har slått sammen Østfold, Akershus og Buskerud mot deres vilje». I plattformen er det oppnådd enighet om å søke om å oppløse Viken fylkeskommune dersom det foreligger et nytt stortingsflertall etter valget i 2021 og reetablere de gamle fylkene. Det ble vedtatt at Viken skal ha sete i Oslo frem til fylket eventuelt oppløses, at virksomheten i de eksisterende fylkeskommunene skal videreføres som før i eksisterende lokaler, og at det ikke skal investeres penger i å etablere et nytt fylkeshus i Sandvika eller annen felles infrastruktur for Viken ettersom intensjonen er at det nye storfylket skal oppløses. Både leder i Kommunal- og forvaltningskomiteen Karin Andersen og Ap-leder Jonas Gahr Støre betegnet etableringen av Viken som et «makkverk». Senterpartiet hadde i 2021 som sitt viktigste valgløfte i Akershus, Østfold og Buskerud at Viken oppløses; Sp-leder Trygve Slagsvold Vedum uttalte at Senterpartiet vil støtte oppløsning, og begrunnet det med at «Viken har ingen historisk forankring», er en «konstruksjon» og «skaper bare problemer snarere enn å løse utfordringer». Etter at Fremskrittspartiet gikk ut av regjeringen i januar 2020 uttalte partiets representant i kommunal- og forvaltningskomiteen på Stortinget, Jon Helgheim, at «jeg vil ikke avvise at vi kan reversere Viken; det kommer an på hva våre fylkesvalgte mener»; Fremskrittspartiets fylkesleder i Viken fylke Liv Gustavsen uttalte på sin side at «Frp kjempet imot Viken før sammenslåingen i både Akershus, Buskerud og Østfold. Nå står vi fritt til å følge vår egen politikk». Dersom Fremskrittspartiet støtter oppløsning vil det være flertall for å oppløse Viken både i fylkestinget og Stortinget. Etter at Fremskrittspartiets ståsted ble kjent varslet SV at partiet vil fremme forslag på Stortinget 28. januar 2020 om å oppløse Viken fylke; partiet uttalte at det ønsker å «oppheve den tvangssammenslåingen som nåværende Viken er et resultat av» og overlate til fylkespolitikerne å bestemme hvordan fylkene skal organiseres.
I mars 2020 vedtok Fremskrittspartiets fylkeslag, Viken Frp, å støtte oppløsning av Viken fylke og en reetablering av fylkene Akershus, Østfold og Buskerud.
Ved Stortingsvalget 2021 fikk partiene som har vedtatt å oppløse Viken flertall, og Senterpartiet stilte som betingelse for å delta i en regjering at Viken oppløses. I plattformen som ble forhandlet frem slås det fast at fylkestinget i Viken vil kunne velge å sende en søknad til staten om en oppløsing av Viken fylkeskommune. Viken fylkesråd innledet deretter en utredning av konsekvenser og muligheter knyttet til en eventuell oppløsning. Avviklingen omtales av fylkesrådet som «Viken-prosessen», og en eventuell søknad vil tidligst sendes inn i februar 2022. Den 16. desember 2021 presenterte fylkesrådet sin anbefaling om å oppløse Viken. Utredningen viser at det vil være kostnader knyttet til oppløsningen, men forventer at regjeringen vil bevilge midler for å dekke disse. Fylkestinget behandler forslag om å sende søknad om oppløsning av Viken 23. og 24. februar 2022. 5. februar 2022 vedtok Arbeiderpartiet i Viken å støtte oppløsning, slik at oppløsning har flertall blant partiene i fylkestinget. En meningsmåling i februar 2022 viste at 56% av innbyggerne vil oppløse Viken mens 27% vil beholde Viken.
Fylkestinget i Viken vedtok 23. februar å søke regjeringen om oppløsning av fylket. De tre nye fylkeskommunene Akershus, Buskerud og Østfold kan følgelig gjenopprettes fra 1. januar 2024, etter vedtak i Stortinget.
Nye Akershus, Buskerud og Østfold fylker 2024
I 2023 skal det bygges tre nye fylkeskommuner, nye Akershus, Buskerud og Østfold da 2023 blir det siste driftsåret for Viken fylkeskommune. I den sammenheng oppfordret fylkesrådsleder Siv Henriette Jacobsen og fylkesråd Annette Lindahl Raakil, formannskapene i kommunene til å komme med innspill til de regionale planene innen samferdsel, oppvekstsvilkår, bygging av gode lokalsamfunn, integrering og utdanning. Viken skal utarbeide og vedta plangrunnlag for regionale planene, deretter skal planverk vedtas i de nye fylkene.
Fysisk geografi
Viken strekker seg fra grensen mot Sverige og Oslofjorden i sørvest. I nord og øst grenser det mot Innlandet, i sørvest til Vestfold og Telemark, i vest Vestland, mens det helt omslutter Oslo. Fylkene Viken, Oslo, Vestfold og Telemark og Innlandet utgjør tilsammen landsdelen Østlandet.
Østfold- og Follo-området er preget av en kombinasjon av kyst- og jordbrukslandskap, og er stort sett relativt flatt. Oppover mot Hallingdal går dette over til fjell- og dallandskap. Her kan man blant annet finne fjellområdene Hallingskarvet og Filefjell. Det høyeste fjellet i Viken er Folarskardnuten (1933 moh). Vest i fylket hever landskapet seg gradvis mot Hemsedalsfjella og Hardangervidda i nordvest til Hurumlandet. Her finner man store og parallelle dalfører med tilhørende elver, fra sørvest Numedal med Numedalslågen, Sigdal med Simoa, Hallingdal med Hallingdalselva og Snarumselva, og Ådal med Begnaelva og Ådalselva som møter Randselva ved Hønefoss og danner Storelva, som renner ut i Tyrifjorden. Tyrifjorden løper ut i Drammenselva, som igjen løper ut i Drammensfjorden.
Fylket har tilsammen et areal på 24 592,6 km2, noe som utgjør omtrent 7,6 % av Fastlands-Norge. Fem fylker er mindre enn og fem fylker større enn Viken. Det meste av fylket – 57 % – er dekket av skog. Videre er 16 % åpen fastmark, 9 % jordbruksareal, 8 % ferskvann, 4 % våtmark, 4 % bebygde områder og 2 % bart fjell.
Distrikter
Østfoldsregionen kan deles inn i distriktene Indre og Ytre Østfold, der Indre Østfold preges av jordbrukslandskap og skoger, mens Ytre Østfold en kombinasjon av jordbruk, tettere bebyggelse og kystlandskap. I Ytre Østfold danner igjen Sarpsborg, Fredrikstad og Hvaler Nedre Glomma-regionen. Nordvest for disse ligger Follo, som grenser til indre Oslofjord i vest og Oslo i nord. Som Ytre Østfold er det preget av en kombinasjon av jordbrukslandskap, kystlandskap og tettere bebyggelse, særlig i områdene som grenser mot Oslo. Byene Ski og Drøbak ligger her. Nordøst for Follo, adskilt av Østmarka, men også tilknyttet Oslo ligger Romerike, med sentrum i Lillestrøm. Kommunene rett nord for Oslo regnes som en del av Hadeland. Nordvest for Oslo finner man så Ringerike. Videre fra nordvest til sørvest finner man, med klokka, Hallingdal, Midt-Buskerud, Numedal og Drammensregionen, som også strekker seg inn over Vestfold og Telemark.
Klima
Fylket er preget av kystklima i sørøst, og innlandsklima i nordvest.
Demografi
Viken har 1 252 384 innbyggere, det vil si 23 prosent av landets befolkning (Per 1. januar 2021), og et areal på 24 595 kvadratkilometer. Viken hadde i 2020 en befolkningsvekst på 11 219 personer.
Viken har 51 kommuner. 16 av kommunene i Viken har under 5000 innbyggere, og to kommuner har over 100 000 innbyggere. I folketall er Flå kommune den minste med litt over 1 000 innbyggere, og Bærum den største med snart 130 000 innbyggere. Flest er bosatt i det som regnes som tettstedet Oslo, men mange bor også i Fredrikstad/Sarpsborg og Drammensregionen. Sandvika og Lillestrøm utgjør begge større byer, men med kontinuerlig bosettelse mot Oslo er det vanskelig å avgjøre hvor grensene går. Også Fredrikstad og Sarpsborg er en del av et større tettsted og det er vanskelig å sette nøyaktige grenser for hvem som bor i byen, i forhold til å tettstedet eller i kommunen. Ellers har også Askim, Drøbak, Halden, Hokksund, Hønefoss, Jessheim, Kongsberg, Moss, Mysen, Ski og Svelvik bystatus.
Rettsvesen
De fleste av Vikens kommuner ligger under Borgarting lagmannsrett, videre inndelt i Buskerud tingrett, Ringerike tingrett, Asker og Bærum tingrett, Follo og Nordre Østfold tingrett samt Søndre Østfold tingrett. Oslo tingrett ligger også under Borgarting. Kommuner i Romerike og Glåmdal tilhører derimot Romerike og Glåmdal tingrett under Eidsivating lagmannsrett.
Jernbane
Store deler av Viken er knyttet sammen med jernbane, med Oslo som knutepunkt. Det går hovedlinjer i sørøstlig rettning, mot Ski, nordøstlig retning, mot Gardermoen og videre mot Hamar, og i vestlig retning mot Drammen, med videre grener mot Bergen og Sørlandet.
Østfoldbanen utgjør hovedlinjen i sørøstlig retning. Den går ut fra Oslo og deler seg i to linjer ved Ski stasjon i Akershus. Den ene grenen er Østre linje, som i Østfold går fra Ski via Tomter, Askim, Mysen og Rakkestad til Sarpsborg. Vestre linje er hovedbanen for tog mellom Oslo og Göteborg. I Østfold går den mellom Kambo og Kornsjø. Togene på Vestre linje har stopp ved Moss, Rygge, Råde, Fredrikstad, Sarpsborg og Halden. Pr 2021 er Follobanen også under oppføring, der deler av togtrafikken vil sendes i tunell mellom Ski og Oslo for å avlaste den nåværende toglinjen. Hovedbanen og Eidsvollbanen utgjør hovedlinjene i nordøstlig retning. Alle går via Lillestrøm stasjon til Eidsvoll stasjon. Fra Lillestrøm fortsetter Kongsvingerbanen. Noe lengre vest går Gjøvikbanen, også fra Oslo. I vestlig retning går Askerbanen og Drammensbanen, som fortsetter videre vest på Bergensbanen og sørover på Vestfoldbanen.
Luftfart
Oslo lufthavn i Ullensaker kommune er Norges hovedflyplass. Tidligere har Moss lufthavn i Rygge og Oslo lufthavn på Fornebu blitt benyttet.
Hovedveier
Europaveiene E6, E18 og E16 utgjør begge store og viktige hovedveien i fylket. E6 går i nordlig/sørlig retning fra Sverige ved Svinesund, via Sarpsborg og Moss til Oslo. Fra Oslo fortsetter den videre nordover mot Jessheim og Minnesund, videre mot Innlandet. E18 går i en bue fra Ørje mot Oslo, via Askim og tett opp mot Ski til Oslo, hvor den endrer retning mot Drammen og fortsetter sørover mot Vestfold. E16 går i østlig/vestlig retning, fra Gävle til Bergen. Innenfor fylket går den fra Ullensaker i øst, fortsetter nord for Oslo med en arm til Sandvika til Hønefoss før den når grensen til Vestland ved Filefjell i nordvest.
Riksvei 4 går fra Gjøvik til Oslo, med størsteparten av veien i Viken. Riksvei 7 går mellom Ullensvang og Hønefoss i Ringerike. Riksvei 19 går mellom Undrumsdal i Vestfold og Moss, knyttet sammen ved fergesambandet Moss–Horten. Riksvei 22 ligger i sin helhet i Viken, og går mellom Hvam i Lillestrøm og Øra i Fredrikstad. Riksvei 52 kommer inn fra Vestland, og går mellom Lærdal og Gol. Riksvei 110 ligger også i sin helhet i Viken, og går mellom Karlshus i Råde og Rakkestadsvingen i Fredrikstad. Riksvei 150 går mellom Lysaker i Bærum og inn i Oslo. Fra Oslo går også riksvei 159, ut til Lillestrøm, og Riksvei 163 til Lørenskog. Riksvei 204, Riksvei 226 og Riksvei 350 ligger igjen i sin helhet i Viken, og går henholdsvis mellom Svinesundparken og Halden, Skedsmovollen og Kjeller og mellom Hønefoss og Hokksund.
Archibald Paris
Archibald Paris (født 1861, død 1937) var en britisk generalmajor i Royal Marines, som hadde kommandoen over Royal Naval Division under første verdenskrig. Han var far til brigadegeneral Archibald Paris, som gjorde tjeneste under andre verdenskrig i Malaya.
Viken (fylke)
Utdannelse
Det er 58 offentlige videregående skoler i fylket, og 20 friskoler.
Archibald Paris
Paris hadde kommandoen over flåtedivisjonen fra den ble samlet i Antwerpen og han bevarte den særlige identitet og karakter, som divisjonen hadde mens den sloss sammen med hæren. Den 14. oktober 1916 ble han såret i skulderen, ryggen og han mistet sitt venstre ben, og måtte derfor avgi sin kommando.
Viken (fylke)
Fylkestinget og Fylkesrådet
Fylkesordfører er Roger Ryberg (Ap) og fylkesvaraordfører er Kathy Lie (SV). Fylkesrådsleder er Siv Henriette Jacobsen (Ap)
Det er per 14. september 2021 disse 7 fylkesrådene:
Våpen
Viken fylkeskommune opplyser at fylkesvåpenet har «tittelen» «trippel fjellspeiling i vann»; heraldiske våpen har ikke tradisjonelt titler, men blasonering etter bestemte regler, og tittelen oppfyller ikke formkravene for en heraldisk blasonering. Fylkesvåpenet viser et fjell i sølv som gjenspeiler seg på blå bakgrunn. Våpenet ble valgt ut etter en publikumskonkurranse der det kom inn over 600 forslag. Vinnerutkastet ble tegnet av Trude Bjørlykke Hansen. Fylkesvåpenet ble vedtatt av fellesnemnda for Viken og fylkestingene i Akershus, Buskerud og Østfold våren 2019. Juryen uttalte at «våpenet evner å gi gode assosiasjoner og har en symbolikk som gir rom for bredde, mangfold og rikdom i geografi, naturressurser og kulturlandskap. Samtidig som det også er moderne og har potensiale til å overleve godt med tiden og skape tradisjoner.»
Archibald Paris
For sin innsats ble Paris utnevnt til kommandør i den belgiske Leopoldsordenen (med sverd), tildelt det belgiske krigskors og det franske Croix en guerre. Han var også kommandørridder av Order of the Bath.
Viken (fylke)
Våpen
Fylkesvåpenet fikk skarp kritikk av fagfolk; Lars Roede beskrev det som «amatørmessig» og uttalte at det «bryter med kravene til god heraldikk», «ser ut som tre flyvende tallerkener under [en] lue» og er «en logo, ikke et heraldisk våpen», og at det ville blitt avvist av heraldisk sakkyndige i Riksarkivet.
Kommuner
Det er 51 kommuner i Viken fylke:
Fylkesvei 4512
Fylkesvei 4512 går mellom Kjellingland og Brådet i Sandnes. Veiens lengde er 5,7 km.
Frem til 2019 hadde veien betegnelsen fylkesvei 320.
Sándor Pósta
Sándor Pósta (født 25. september 1888, død 4. november 1952 i Budapest) var en ungarsk fekter som deltok i de olympiske leker 1924 i Paris.
Pósta ble olympisk mester i fekting under OL 1924 i Paris. Han vant den individuelle konkurransen i sabel. Han var også med på de ungarske lagene som kom på andreplass i lagkonkurransen i sabel og på tredje i florett.
Kathryn D. Sullivan
Kathryn D. Sullivan (født 3 oktober 1951 i Patersønn, New Jersey) er en amerikansk tidligere astronaut.
NASA-karriere
Sylvian ble tatt inn i en gruppe astronauter den 16. januar 1978. Under STS-41-G ble hun den første amerikanske kvinne til å foreta en spasertur i rommet 11. oktober 1984.
Sivil karriere
Den 29. mars 2009 ble hun Under Secretary of Commerce for Ocean And  Atmosphere som innebar at hun ble direktør for National Oceanic and Atmospheric Administrasjon (NOAA).
Sammen med Sylvia Earle var de første som ble tatt opp som medlem av The Explorers Club.
Fylkesvei 6146
Frem til 2019 hadde veien betegnelsen fylkesvei 323.
Liste over episoder av Monty Python’s Flying Circus
Monty Python's Flying Circus er en humorserie med Monty Python-komikerne som ble sendt på BBC i perioden 1969–1974. Det ble i alt laget 45 episoder, alle på ca. en halv time, og de har nesten alle en – mer eller mindre – saklig tittel.
Sesong 1
Vist på BBC i perioden 5. oktober 1969 – 11. januar 1970.
Sesong 2
Vist på BBC i perioden 15. september 1970 – 22. desember 1970.
Sesong 3
Vist på BBC i perioden 19. oktober 1972 – 18. januar 1973
Sesong 4
Vist på BBC i perioden 31. oktober 1974 – 5. desember 1974
Aqua Virgo
Aqua Virgo (italiensk: Acqua Vergine) er en romersk akvadukt bygd rundt år 19 f.Kr. av feltherren Marcus Vipsanius Agrippa. Den endte opp i en dam som senere ble ombygd til den berømte Fontana di Trevi i Roma.
Akvedukten sørget for at storbyen Roma ble forsynt med et drikkevann i over 500 år. Da det gikk mot slutten på det romerske rike, ble akvedukten ødelagt av goterne. Romerne ble da tvunget til å drikke vannet fra Tiber, som på ingen måte kunne måle seg med det friske vannet fra Aqua Virgo.
I det femtende århundre startet man på reparasjonene av akvedukten og i dag gir den igjen vann til flere av Romas kjente fontener. Foruten Fontana di Trevi, får også La Barcaccia på Piazza de Spagna vann fra akvedukten. Monte Pincio, som ligger like ovenfor Piazza del Popolo, blir også forsynt med «jomfruens vann».
Metrotyphlini
Metrotyphlini er en gruppe av biller som hører til familien kortvinger (Staphylinidae).
Linda Sembrant
Hun tok sølv under Sommer-OL 2016.
Metrotyphlini
Utseende
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.
Utbredelse
Gruppen er utbredt i det sørligste Europa, men også i Sør-Amerika.
Água Boa
Água Boa kan vise til:
Didaktisk relasjonstenkning
Didaktisk relasjonstenkning er en modell for didaktisk planlegging, gjennomføring og evaluering som har hatt stor utbredelse i Norge. Den ble første gang beskrevet i 1978 i boken Nye veier i didaktikken av Bjarne Bjørndal og Sigmund Lieberg. Det har vært den mest brukte planleggingsmodellen for undervisningen i lærerutdanningen i Norge de siste årtier (Hiim og Hippe 2006)
Bakgrunn
Modellen oppstod etter at de to forfatterne hadde gjort seg erfaringer med målstyrte planleggingsmodeller (f.eks. mål-middel modellen), og funnet ut at sentralt bestemte «riktige» metoder ofte ikke fungerte i praksis i en konkret didaktisk situasjon. For å bøte på dette ønsket de å lage et verktøy for en reflektert didaktisk analyse. Didaktisk relasjonstenkning fungerer som et begrepsapparat og forståelsesramme som klargjør sammenhenger og skaper bevissthet omkring forskjellige elementer læreren må ta hensyn til.
I tillegg til å være et verktøy for systematisk gjennomtenkning av en konkret didaktisk situasjon som gjør læreren mer sensitiv og selvkritisk, så fører det til at den som skal lære bort ansvarliggjøres. Læreren må være sensitiv, selvkritisk, original og skapende – og han er ikke lenger bare en funksjonær som implementerer læreplanen.
Om modellen
De didaktiske kategoriene i modellen fanger inn
Modellens utforming illustrerer et dynamisk syn på undervisningsprosessen, og det er et hovedpoeng at ingen av kategoriene kommer først. De seks faktorene er likeverdige og påvirker hverandre gjensidig. Modellen viser hvor sammensatt og mangfoldig didaktisk virksomhet er, fordi så mange forhold griper inn i hverandre.
Den opprinnelige femdelte modellen har etter hvert blitt inndelt i seks kategorier ved at «didaktiske forutsetninger”» er splittet i «læreforutsetninger» og «rammefaktorer». Dette fordi de omfatter to helt forskjellige forhold. Læreforutsetningene handler om elevene, mens rammefaktorer handler om andre sider ved opplæringen.
Deltakerforutsetninger (Elev)
Deltakerforutsetninger som didaktisk kategori tar utgangspunkt i at elevene har ulike forventninger, kunnskaper, erfaringer, evner og hjemmebakgrunn. For å kunne tilpasse opplæringen til den enkelte, må læreren kjenne til elevene, deres interesser og evner. Noe av det vanskeligste for læreren er å planlegge undervisningen for en hel klasse. En normal klasse består av elever på svært forskjellig kunnskaps- og ferdighetsnivå. Og forskjellene øker med klassetrinnene. Er gruppen ensartet, vil det kanskje være enklere å planlegge, men er det store forskjeller i elevforutsetninger må en forberede seg ekstra godt for å tilfredsstille kravet om et godt undervisningsopplegg for hele klassen. Forskjeller i motivasjon er også noe som må vektlegges for å oppfylle kravet om en god forberedelse.
Rammefaktorer
Rammefaktorer har med omgivelsene rundt undervisningen å gjøre. Det er de forholdene som på ulike vis begrenser eller muliggjør undervisning og læring. Her er det tenkt på læremateriell; lærebøker og annet materiell. Tid er en viktig rammefaktor. Skal vi jobbe med prosjektet i tre uker eller går dette utover andre viktige opplegg som det skal fokuseres på. Lærer kan også sees på som en rammefaktor. Den dyktige og erfarne lærer behersker lærerjobben bedre, enn den nye og uerfarne lærer. I det minste forventes det at erfaring gir bedre undervisningsresultater.
En del andre rammefaktorer er gitt fra myndighetenes side. Som for eksempel størrelse på klasserom og timeantall. Men det finnes også rammefaktorer som ikke er så klart definert, men som likevel kan ha betydning for hvordan lærere og elever arbeider i skolen.
Innhold
Mål og innhold er to forskjellige sider av samme sak. Innholdet er det som skal læres. Det har med lærestoff og temaer i undervisningen å gjøre. Innhold kan også i noen grad åpnes for elevvalg, men vi må huske at skolen har en læreplan å forholde seg til, og den må oppfylles når det gjelder valg av innhold i undervisningen. Innhold kan også være arbeidsmåter. Elevene skal lære å samarbeide eller få erfaringer med PBL (problembasert læring).
Arbeidsmåter
Arbeidsmåter viser til hvordan lærere tilrettelegger for elevenes læring. Dette omfatter både lærerens undervisning og elevens arbeid. Arbeidsmåter eller læreprosessen må være gjenstand for gjennomtenkning før undervisningen starter. Her kan lærer eller studentene ha eneansvaret. En måte å gå fram på er at læreren først forklarer og gir et faglig input. Så skal elevene svare på spørsmål. Deretter deles klassen opp i grupper, hvor hver gruppe skal jobbe med sentrale deler av temaområdet. Tilslutt får vi en presentasjon av resultatene og en vurdering fra lærer. Dette er bare en måte å tenke arbeidsmåter på. Vi kan også tenke oss at elevene skal foreslå arbeidsmåter og at elevene er med på eller har hovedansvaret for vurderingen
Vurdering
Begrepet vurdering er knyttet til det å sette verdi på noe. Dette er en viktig faktor i undervisningen. Vi kan bruke vurdering på flere forskjellige måter. Vi kan være produktorientert og bare vurdere resultatet av elevenes læring i form av en individuell prøve eller vurdere prosjektrapporten og kanskje sammenlikne prosjektrapportene. I denne forbindelse er det noen begrepsforhold som det er vanlig å tenke i: Produktvurdering versus prosessvurdering, formell vurdering versus uformell vurdering, individ vurdering versus system vurdering, objektiv vurdering versus subjektiv vurdering, underveisvurdering og sluttvurdering
Kritikk og videreutvikling av modellen
Det er blitt gjort mange ulike tilpasninger av den didaktiske relasjonsmodellen. Voksenpedagogisk relasjonsmodell (Loeng, Torgersen, Melbye og Lodgaard, 2001) forsøker for eksempel å ta hensyn til at øvingslærerne (praksislærere) i lærerutdanningen befinner seg på forskjellige skoler med forskjellige visjoner, holdninger og væremåter. Skoler kan også ha vidt forskjellige kulturer. Den innfører bl.a. en lærerforutsetningskategori, hvor forhold som lærers holdninger, undervisningsmåte og væremåte er aktuell. Mange vil si at disse forholdene ivaretas under rammefaktorer, men dersom øvingslærers væremåte, holdninger og undervisningsmåte spiller en så stor rolle for studentens utførelse i praksis, bør forholdet gis en egen selvstendig faktor.
Skyting under Middelhavslekene 2001
Skyting under Middelhavslekene 2001. Skyting var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var tolvte gangen som skyting var med på programmet under middelhavslekene. Det ble konkurrert i to øvelser, 10 m luftpistol og 10 m luftgevær.
PDC Tangen
PDC Tangen as er et norsk boktrykkeri. Bedriften ble etablert i 1968 under navnet as Bryne Trykkeri i Aurskog-Høland kommune i Akershus, men skiftet navn til PDC, en forkortelse for printing data center, i 1978. Firmaet har i dag trykkeri i Aurskog og markedsavdeling i Oslo. PDC Tangen har 105 ansatte og en årsomsetning på 186 millioner kroner.
Høgeloft
Høgeloft er en fjelltopp i nordøstre ende av fjellrekken Store Jukleeggi. Toppen danner grensepunkt mellom Lærdal i Vestland og Hemsedal i Viken. Det har en høyde på 1 921 meter over havet. Fjellet er det nest høyeste i Buskerud etter Folarskardnuten som er 13 meter høyere. Høgeloft regnes som den høyeste toppen i fjellområdet Filefjell, og er det høyeste punktet i Lærdal kommune og i Hemsedal kommune.
PDC Tangen
PDC Tangen tilbyr tjenester innen tilrettelegging av informasjon på nett og papir. De er hovedleverandør av publiseringstjenester til de store norske forlagene, staten og en rekke kjente organisasjoner og bedrifter. De har eget servicekontor i Oslo sentrum og et moderne produksjonsanlegg på Aurskog.
Høgeloft
Sekundærfaktoren er blant de 50 lengste i landet.
Altamira (andre betydninger)
Altamira kan vise til:
Malin Levenstad
Malin Levenstad (født 13. september 1988) er en svensk fotballspiller. Under Sommer-OL 2012 i London deltok hun for landet sitt der laget hennes ble utslått i kvartfinalen.
Fylkesvei 6148
Fylkesveg 6148 går mellom Hallsetbrua og Bruset i Surnadal kommune. Veien er 2,6 km lang.
Frem til 2019 hadde veien betegnelsen fylkesvei 324.
Roman Andrzejewski
Roman Andrzejewski (født 30. desember 1938 i Morzyczyn, død 7. juli 2003 i Klusek) var en katolsk prelat og hjelpebiskop i Włocławek.
Prest
Hjelpebiskopen i Włocławek, Franciszek Salezy Korszyński, presteviet ham den 21. mai 1961.
Hjelpebiskop i Włocławek
Pave Johannes Paul II utnevnte ham den 12. november 1981 til hjelpebiskop i Włocławek og titulærbiskop av Tullia. Biskopen av Włocławek, Jan Zaręba, bispeviet ham den 20. desember samme år; medkonsekratorer var Czesław Lewandowski, hjelpebiskop i Włocławek, og Tadeusz Józef Zawistowski, hjelpebiskop i Łomża.
Episkopalgenealogi
Hans episkopalgenealogi er:
Leonard Peltier
Leonard Peltier (født 12. september 1944) er en nordamerikansk indianeraktivist som ble dømt i 1977 til to sammenhengende livstidsdommer for å ha drept to FBI-agenter. Det har vært sådd tvil om hvorvidt han er skyldig eller ikke, og han blir regnet som en samvittighetsfange av Amnesty International.
Dommen
Peltier har mange støttespillere som mener han er uskyldig og at han ble dømt på ulovlig vis, siden de mener at det er ingen som vet hvem som faktisk avfyrte skuddene som drepte de to FBI-agentene.
Debatt
Leonard Peltier blir av mange betraktet som en politisk fange, og han har mange støttespillere verden over, inkludert Nelson Mandela, Rigoberta Menchu, Amnesty International, FNs Høykommissær for Menneskerettigheter, Tenzin Gyatso (den 14. Dalai Lama) og Europaparlamentet, som alle har bedt om hans løslatelse.
HSV Hamburg
HSV Hamburg er en tysk håndballklubb fra Hamburg i Tyskland, som ble grunnlagt i 1999. HSV Hamburg spiller i den tyske toppserien Bundesliga, og er ett av verdens beste håndballag. Laget vant cupvinnercupen i 2007 og EHF Champions League i 2013.
Paul Manning
Paul Manning (født 6. november 1974 i Sutton Coldfield) er en britisk tidligere profesjonell bane- og landeveissyklist som syklet for Landbouwkrediet-Tönissteiner i 2007 og 2008. Han har tre OL-medaljer fra banesykling.
Sammen med Ed Clancy, Geraint Thomas og Bradley Wiggins tok han gull og satte verdensrekord på 4000 m lagforfølgelse i OL i Beijing i 2008. Han la opp etter OL.
Manning er utnevnt til medlem av Order of the British Empire.
Alvorada
Alvorada kan vise til:
Dmytrij Jarema
Dmytrij ble viet til russisk-ortodoks prest i 1947. 1989 forlot han Moskva-patriarkatet og var med på å organisere nygrunnleggelsen av den ukrainske autokefale ortodokse kirke i 1990. Etter å ha blitt ordinert til epark (biskop) i 1993, ble han valgt til Mstyslavs etterfølger som patriark av Kiev.
Dmytrij arbeidet for en anerkjennelse av den ukrainske autokefale ortodokse kirke gjennom de andre ortodokse kirkene. Før sin død anbefalte han derfor at kirken burde oppnevne Constantine Buggan til hans etterfølger. Buggan var metropolitt for den ukrainsk-ortodokse kirke i USA, en kirke som i 1995 var blitt anerkjent at den økumeniske patriark. Kirka hans fulgte imidlertid ikke hans råd og valgte i stedet Mefodij Kudrjakov til Dmytrijs etterfølger.
Black Symphony (album)
Black Symphony er et konsertalbum og DVD fra det nederlandske rocke- og metalbandet Within Temptation.
Plata ble utgitt 22.–23. september 2008. Albumet er gitt ut i tre ulike utgaver: dobbel-DVD, dobbel-CD og Blu-ray.
DVD Sporliste
Disk 1 – Black Symphony (Live-konsert fra Ahoy Rotterdam)
Disk 2
Bonus-konsert (Live i Eindhoven 2007):
CD Sporliste - Europeisk og japansk versjon
''Disk 1:
Disk 2:
Papa Loves Mambo
«Papa Loves Mambo» er en amerikansk sang med melodi av Al Hoffman, Dick Manning og Bix Reichner. Den ble publisert i 1954.
Perry Como with Mitchell Ayres' Orchestra and The Ray Charles Singers spilte inn sangen 31. august 1954. Den ble utgitt av RCA Victor Records i USA med katalognumrene 20-5557 (78-plate) og 37-5857 (single) samt av EMI på His Master's Voice-etiketten i Storbritannia med katalognummer B 10886 (78-plate) Den ble senere også innspilt av Dean Martin og av Nat King Cole.
I Norge ble den utgitt på His Master's Voice A.L. 3481.
Den har blitt spilt inn på plate av barneunderholderne Sharon, Louis & Bram og utgitt på albumet Friends Forever (1998).
«Papa Loves Mambo» har også blitt spilt inn av den australske sangeren Alfio og utgitt på albumet Rewind, som er en tributt til Perry Como og 14 andre populære italiensk-amerikanske sangere.
Norsk versjon
Arne Bendiksen har skrevet en norsk tekst. Den norske tittelen er «Pappa elsker mambo».
I media
Sangen har blitt spilt i:
Tsjuhujiv
Tsjuhujiv (ukrainsk: Чугýїв, russisk: Чугу́ев, Tsjugujev) er en by i Kharkiv oblast (fylke) øst i Ukraina. Den er det administrative senteret i Tsjuhujivskyj rajon (kommune), men selve byen er en egen rajon i oblasten. Byen har omkring 30.000 innbyggere (2012). Byen er kjent sin matindustri, særlig produksjon av majones.
Kunstneren Ilja Repin kom fra Tsjuhujiv.
Historie
Byen ble grunnlagt av voivoden i Belgorod mellom 1540 og 1627 - dette siste året blir den for første gang omtalt i kjente kilder. På midten av 1600-tallet var den blitt garnisonsby. I 1780 ble Tsjuhujiv gitt byrettigheter. På 1800-tallet var den administrativt sete for en ujezd i guvernementet Kharkov. I tiden mellom den russiske borgerkrig og annen verdenskrig hadde Den røde armé en artikkeriskole i byen. Etter krigen utbygde det sovjetiske luftforsvar en militærflyplass og tilknyttet militær virksomhet her. Etter opprettelsen av Ukraina er disse anleggene forblitt virksomme, blant annet for utprøving av nye våpensystemer.
Jemens flagg
Jemens flagg er en enkel trikolor i fargene rødt over hvitt over svart. Det er i forholdet 2:3. Flagget bærer tre av de panarabiske fargene, der bare grønt mangler. Flagget er basert på de som Nord-Jemen og Sør-Jemen førte fram til gjenforeningen i 1990. Begge disse hadde stjerner, men disse ble ikke videreført i det forente Jemens flagg. Rødt står for revolusjonen som skapte de to landene som siden 1990 utgjør det forente Jemen. Hvitt står for den fredelige gjenforeningen av de to landene, mens svart står som et minne om den mørke fortiden. Flagget ble innført 22. mai 1990.
I identisk form gjør flagget tjeneste som både nasjonalflagg, handelsflagg, statsflagg og orlogsflagg.
Åstedet (film)
Åstedet, (originaltittel: Le Lieu du crime) er et fransk drama fra 1986 regissert av André Téchiné med Catherine Deneuve i hovedrollen.
Marcus Melchior
Marcus Melchior (født 9. februar 2001) er en norsk fotballspiller som spiller for.
Åstedet (film)
Handling
Thomas, en urolig tretten år gammel gutt, plukker blomster ved en kirkegård. Der blir han overrasket over Martin, en straffedømt som har stukket av fra fengsel, og krever at gutten skal gi ham penger til tog-billetter. Gutten vet ikke hvor han skal finne penger, og forbryteren ber ham å spørre foreldrene sine. Men Thomas påstår at foreldrene hans er døde. Selv om foreldrene hans, Maurice og Lili, fremdeles er i live. Thomas, misfornøyd med foreldrenes skilsmisse, er student ved en katolsk internatskole, men tilbringer helgene sammen med familien sin, og han skal snart være med på sin aller første nattverd.
Gutten går gjennom en rekke stadig mer desperate forsøk på å finne penger. Når gutten endelig kommer tilbake for å gi Martin pengene, bestemmer den dømte medskyldige, Luc, at gutten kan utgjøre en risiko hvis han sladrer mot dem, og han forsøker å drepe Thomas. Martin redder livet hans, og dreper sin medskyldige. Etter å ha drept Luc, tar Martin en drink ved en bar. Der arbeider Thomas sin mor, Lili.
Bandeirantes (andre betydninger)
Bandeirantes har flere betydninger:
Areia Branca
Areia Branca kan vise til:
Sonia Bompastor
Sonia Bompastor (født 8. juni 1980) er en fransk fotballspiller. Under Sommer-OL 2012 i London deltok hun for landet sitt der laget hennes ble nummer 4.
Sinoberbille
Sinoberbille (Cucujus cinnaberinus) er en rødfarget bille i gruppen flatbiller (Cucujidae). Den lever under barken på døde trær, av store trestammer i gammel skog. Dette er en naturtype som er truet av skogbruket. Sinoberbille er sjelden og fredet i Norge.
Utseende
Sinoberbille er 11-15 mm lang avlang, flat med jevnbrede dekkvinger. Den er skarpt rød på farge, med svarte bein og følehorn (antenner).
Brystskjoldet (pronotum) er forholdsvis firkantet sett ovenfra. Bakkroppen er tydelig skilt fra framkroppen med en innskjæring. Dekkvingene er avlange og parallellsidige.
Beina er mørke, middels lange, lårene noe fortykkede, resten av beina slanke. Fram- og mellomføttene er fem-leddete, bakføttene fire-leddete hos hannene og fem-leddete hos hunnene.
Larvene er rødorange, flattrykte og ganske harde.
Levevis
Sinoberbille lever en stort sett skjult tilværelse under bark på nylig døde trær, og kommer sjelden fram i dagslys. I Norge lever den i isolerte bestander. Den foretrekker grove ospetrær, men kan finnes på eik og noen andre treslag. Den lever mellom barken og treet, ennå mens barken sitter godt.
Larvestadiet tar i Norge tar minst to år, forpuppningen skjer under barken i et lite kammer. Den voksne billen klekker seint på sommeren og overvintrer under bark eller lignenede.
Utbredelse
Den finnes i Nord- og Mellom-Europa østover til Øst-Sibir.
Barracão
Barracão kan vise til:
Ski-VM 1987
Ski-VM 1987 ble arrangert 12. – 21. februar i Oberstdorf i Tyskland.
Etter dominansen av bruk av skøyteteknikk under Ski-VM 1985, regulerte Det internasjonale skiforbundet øvelsene ved det ble egne renn for klassisk skiteknikk og for fri teknikk under dette mesterskapet. Dette mesterskapet samt Vinter-OL 1988 ble de eneste mesterskapene der alle staffettetappene bestod av fri teknikk.
Det ble konkurrert i 13 øvelser, av disse var det 4 lagøvelser. Norge tok 10 av 39 medaljer, mens Sverige vant 8 medaljer. Thomas Wassberg ble den mestvinnende utøveren med fire medaljer, to gull og to sølv.
Menn
15 km klassisk
30 km klassisk
50 km fri teknikk
4 x 10 km stafett fri teknikk
Kvinner
5 km klassisk
10 km klassisk
20 km fri teknikk
4 x 5 km stafett fri teknikk
Kombinert
Individuelt (Normalbakke/15 km)
Lagkonkurranse (Normalbakke K90/3x5 km)
Skihopping
Normalbakke K 90
Lagkonkurranse stor bakke K 120
Bom Jesus do Tocantins
Bom Jesus do Tocantins kan vise til:
Drew Carey
Drew Allison Carey (født 23. mai 1958 i Cleveland i Ohio) er en amerikansk skuespiller, komiker og programleder.
Bonfim
Bonfim kan vise til:
Drew Carey
Liv og virke
Carey jobbet som stand-up-komiker i 1991 da han opptrådte på The Tonight Show starring Johnny Carson. Hans opptreden den kvelden imponerte Carson personlig. Carey påstår han overdro kredittkortet sitt den påfølgende dagen da han returnerte oppringninger fra interesserte agenter, og han har kreditert Carson for at han i det hele tatt har en karriere. Etter dette opptrådte han i en rekke biroller i TV-serier, noen av dem sammen med Kathy Kinney, og det var i disse seriene han utviklet en figur som var en uheldig ungkar fra middelklassen.
I 1995 begynte ABC å vise The Drew Carey Show, en situasjonskomedie med Carey og Kinney i hovedrollene som figurene de hadde spilt tidligere. Carey spilte personalansvarlig i en dagligvarebutikk i Cleveland, Ohio. I samme periode var Carey også vert for den amerikanske versjonen av Whose Line Is It Anyway? sammen med deltakerne Ryan Stiles og Colin Mochrie fra samme serie. Whose Line Is It Anyway? var også inspirasjonskilden for Drew Carey's Green Screen Show, som premierte i 2004 på WB Television Network med Carey som delaktig vert. Der han underholdt mange med fantastiske improvisasjonsevner.
I 1997 publiserte Carey sin selvbiografi, Dirty Jokes and Beer: Stories of the Unrefined. I boken delte han minner fra tidlig barndom og fra sin fars død da han var åtte år gammel, og han avslørte at han en gang ble seksuelt misbrukt, hadde vært deprimert, og til og med hadde forsøkt å begå selvmord. Han skrev også om sine år ved Kent State University, og om sin personlige karriere opp til tiden da boken ble lansert.
Drew Carey hadde en liten rolle i filmen Coneheads som drosjepassasjer. Han har også hatt en cameoopptreden i spillet The Sims, men bare i tilleggspakken House Party. Han har uttalt at han er en tilhenger av The Sims-serien, og at han spiller det ofte. Han har også spilt i World Poker Tour og har uttalt at han er tilhenger av amerikansk fotball og den skotske fotballklubben Glasgow Rangers. Carey ble i 2004 av Comedy Central rangert på 84.-plass av de 100 største stand-up-komikeren gjennom alle tider og den 21. februar 2003 fikk han også en stjerne på Hollywood Walk of Fame.
23. juli 2007 annonserte han på Late Show with David Letterman at han tok over programmet The Price Is Right på CBS fra Bob Barker som gikk av med pensjon etter å ha ledet programmet fra 1972–2007.
Jan Zaręba
Jan Zaręba (født 25. desember 1910 i Sadykierz i Polen, død 22. november 1986 i Włocławek i Polen) var en polsk katolsk prelat og biskop av Włocławek.
Prest
Den 17. juni 1934 ble han presteviet for erkebispedømmet Gniezno av erkebiskopen av Gniezno og Poznan, kardinal August Hlond.
Zaręba virket fra 1934 til 1938 som kapellan i Pleszew. Han ble deretter sendt til Roma for videre studier ved Det pavelige gregorianske universitet, som han måtte forlate som følge av utbruddet av andre verdenskrig. Han vendte tilbake til hjemlandet, hvor han var sogneprest først i Pleszew og senere i Władysławów.